CELEX: 62009CA0554
Language: bg
Date: 2011-07-28 00:00:00
Title: Дело C-554/09: Решение на Съда (първи състав) от 28 юли 2011 г. (преюдициално запитване от Oberlandesgericht Stuttgart, Германия) — Наказателно производство срещу Andreas Michael Seeger (Автомобилен транспорт — Задължение за използване на тахограф — Изключения за превозните средства, пренасящи материали — Понятие материали — Превозване на празни бутилки в превозното средство на търговец на вина и напитки)

8.10.2011   
            
            
               BG
            
            
               Официален вестник на Европейския съюз
            
            
               C 298/5
            
         Решение на Съда (първи състав) от 28 юли 2011 г. (преюдициално запитване от Oberlandesgericht Stuttgart, Германия) — Наказателно производство срещу Andreas Michael Seeger
   (Дело C-554/09) (1)
   
   (Автомобилен транспорт - Задължение за използване на тахограф - Изключения за превозните средства, пренасящи материали - Понятие „материали“ - Превозване на празни бутилки в превозното средство на търговец на вина и напитки)
   2011/C 298/07
   Език на производството: немски
   
      Запитваща юрисдикция
   
   Oberlandesgericht Stuttgart
   
      Страна в главното производство
   
   Andreas Michael Seeger
   
      Предмет
   
   Преюдициално запитване — Oberlandesgericht Stuttgart — Тълкуване на член 13, параграф 1, буква г), втора тире от Регламент (ЕО) № 561/2006 на Европейския парламент и на Съвета от 15 март 2006 година за хармонизиране на някои разпоредби от социалното законодателство, свързани с автомобилния транспорт, за изменение на Регламенти (ЕИО) № 3821/85 и (ЕО) № 2135/98 на Съвета и за отмяна на Регламент (ЕИО) № 3820/85 на Съвета (ОВ L 102, стр. 1; Специално издание на български език, 2007 г., глава 5, том 8, стр. 214) — Режим, по силата на който задължението за оборудване с тахограф не се прилага по отношение на превозните средства, използвани за превоз на материали, предназначени за водача по време на неговата работа — Приложимост на това изключение към превоза на подлежащи на връщане празни бутилки в превозното средство на търговец на вина и напитки — Понятие „материали“
   
      Диспозитив
   
   Понятието „материали“, съдържащо се в член 13, параграф 1, буква г), второ тире от Регламент (ЕО) № 561/2006 на Европейския парламент и на Съвета от 15 март 2006 година за хармонизиране на някои разпоредби от социалното законодателство, свързани с автомобилния транспорт, за изменение на Регламенти (ЕИО) № 3821/85 и (ЕО) № 2135/98 на Съвета и за отмяна на Регламент (ЕИО) № 3820/85 на Съвета, трябва да се тълкува в смисъл, че не обхваща опаковъчни материали като празни бутилки, превозвани от търговец на вина и напитки, който стопанисва магазин, извършва доставки за клиентите си един път седмично и във връзка с това събира празните опаковки, за да ги занесе на доставчика си на едро.
   
      (1)  ОВ C 80, 27.3.2010 г.